<classify> Badi Mchomollo SWALI kubwa kwa mashabiki waManchester United ni kwamba, wangekuwa wapi kwa sasa endapo wangefanikiwa kuinasamapema saini ya Bruno Fernandes ambaye alikuwa anakipiga katika klabu ya SportingLisbon ya nchini Ureno. United walikuwa wakiiwinda saini yamchezaji huyo kwa kipindi kirefu, lakini wakaja kufanikiwa kuipata wakati wauhamisho wa dirisha dogo la Januari mwaka huu kwa uhamisho wa kiticha cha pounimilioni 68. Mipango hiyo ya kuitaka saini yake ilikuwakwa lengo la kutaka kuziba nafasi ya kiungo wao Paul Pogba ambaye kwa sasa nikipindi kirefu hajaonekana uwanjani kutokana na majeruhi, likini mchezaji huyoameonesha dalili ya kutaka kuondoka ndani ya viwanja hivyo vya Old Trafford. Pogba amekuwa akihusishwa kutakakuondoka tangu mwishoni mwa msimu uliopita, huku klabu yake ya zamani ya Juventuswakihitaji huduma yake pamoja na Real Madrid, hivyo Manchester Unitedwalitakiwa kuliona hilo mapema na kutafuta mchezaji ambaye angeweza kuwasaidiakipindi hicho chote kwenye misimamo ya michuano mbalimbali. Pogba ni mmoja kati ya viungo ambaowamesajiliwa kwa kiasi kikubwa cha fedha duniani, hivyo Manchester walikuwa naimani na mchezaji huyo kuwa anaweza kuwasaidia hasa kwenye michuano ya Ligi KuuEngland pamoja na Ligi ya Mabingwa Ulaya ambapo hadi sasa hawajafanikiwakuyachukua tangu alipoondoka kocha wao Sir Alex Ferguson. Baada ya Pogba kuanza kusumbuakikosini huku akidai anataka kuondoka, kocha wa timu hiyo Ole Gunnar Solskjaer akaanzakumpa nafasi kinda Scott McTominay, Nemanja Matic, Jesse Lingard, lakini badohawakuwa na msaada mkubwa wa kuifanya timu hiyo kuwa kwenye ubora wao. Hapo ndipo ulikuwa wakati sahihi wakuitafuta saini ya mchezaji mwenye uwezo wa Bruno au zaidi kwa kipindi hicho,lakini Manchester United wakaamua kumtafuta Bruno huku tayari timu hiyo ikiwakwenye wakati mgumu katika michuano ya Ligi Kuu England pamoja na michuanomingine. Bruno alikuwa mchezaji sahihi wakujiunga na Manchester United mara baada ya kumalizika kwa msimu uliopita, ingewezekanakuwa Manchester miongoni mwa timu ambazo zinashika nafasi nne za juu kwa sasakutokana na ubora na ubunifu wa mchezaji huyo mwenye umri wa miaka 25 raia wanchini Ureno. Hadi sasa amecheza jumla ya michezo mitatuya Ligi Kuu nchini England tangu amesajiliwa na kufunga bao moja, akitoa pasi mbiliza mwisho moja kwenye ushindi wa mabao 2-0 dhidi ya Chelsea na nyingine kwenyemchezo dhidi ya Watford ambapo Manchester United ilifanikiwa kushinda mabao3-0. Juzi mchezaji huyo alifanikiwakupata bao lake la kwanza kwenye michuano ya Kombe la Europa wakati ManchesterUnited inafanikiwa kushinda mabao 5-0 dhidi ya Club Brugge katika hatua ya 32bora ya michuano hiyo. Mbali na kufunga bao hilo lakini alikuwakwenye kiwango cha hali ya juu huku akihusika kwenye kutengeneza mashambulizimengi yaliyofanywa na Manchester United. Mabao mawili yaliyofungwa na ScottMcTominay, Odion Ighalo alihusika kwenye kutengeneza mashambulizi. Tayari mashabiki wa ManchesterUnited wameanza kutamba huku wakiamini wamepata mwokozi wao katika eneo lakiungo hata kama Pogba akitangaza kuondoka mwishoni mwa msimu huu mbadala wakeamepatikana. Kwa michezo mitano aliyocheza tanguajiunge tayari ametoa pasi mbili za mabao pamoja na yeye mwenyewe kufunga mabaomawili, jambo ambalo linawapa matumaini makubwa sana. Katika mchezo wa juzi, mashabiki wameanzakuliimba jina la Bruno hasa kutokana na kile alichokifanya kwenye mchezo huojapokuwa hakumaliza dakika 90 kabla ya kocha Solskjaer kumpumzisha. Hii ni ishara tosha kuwa Pogba hanathamani kubwa tenda ndani ya kikosi hicho, hivyo anaweza kuondoka na mashabikiwasiwe na wasiwasi yoyote kwa kuwa wamepata mtu sahihi wa kuipigania timu hiyo. Lakini kwa sasa Manchester Unitedwanaweza wasiione thamani kubwa ya Bruno kwa kuwa amejiunga mwishoni mwa msimujapokuwa tayari ameonesha ana kitu ambacho wamekuwa wakikosa kwa kipindikirefu. Lawama kubwa zinakwenda kwaMwenyekiti wa klabu hiyo Ed Woodward ambaye anadaiwa kuwa mgumu kuweka fedhamezani kwa ajili ya usajili huku timu hiyo inatajwa kuwa miongoni mwa timuduniani ambazo zinaingiza kiasi kikubwa cha fedha. Kabla ya Manchester United kufanikiwakuinasa saini ya Bruno Fernandes wakati wa Januari, mashabiki wa timu hiyowalikuja juu wakimtaka Woodward kuachia ngazi pamoja na viongozi wa timu kutokanana kushindwa kuwanasa baadhi ya wachezaji ambao walikuwa wanawahusisha kuwawinda. Wapo mashabiki ambao walikwenda hadi nyumbani kwa Woodward na kutishia kuichoma nyumba yake moto, hivyo kutokana na hali hiyo wakaamua kuweka mezani kitita cha fedha na kuinasa saini ya Bruno Fernandes. Lakini kama maamuzi hayo ya kumsajili mchezaji huyo yangefanyika mara baada ya kumalizika kwa msimu uliopita, basi Manchester United wangekuwa kwenye nafasi za juu kwa kuwa mchezaji huyo ni mbunifu kwenye kupiga pasi za mwisho kwa washambuliaji wake pamona na yeye mwenyewe kuwa na uwezo wa kufunga mabao.  <topic>: MICHEZO 